Title:

EU Datathon 2018 – kilpailu avoimen datan sovelluksille

Text:

EU:n julkaisutoimisto on jälleen käynnistänyt EU Datathon -kilpailun sovelluksille, joissa hyödynnetään EU-elinten tai EU-maiden viranomaisten tarjoamaa avointa dataa. Kilpailu avattiin toukokuussa 2018, ja se päättyy Brysselissä 2. lokakuuta 2018 järjestettävään konferenssiin.

Kisaan voivat osallistua sovellukset, joissa käytetään vähintään yhtä [EU:n avoimen datan portaalissa](https://data.europa.eu/euodp/en/data) saatavilla olevaa EU-elinten tarjoamaa datajoukkoa. Sovellukset kisaavat neljässä sarjassa, joista kullakin on oma teemansa:

1. EU:n avoin data – Euroopan innovatiivisuuden edistäjä

2. EU-maiden ja EU:n lainsäädäntö – Kohti parempaa yhteentoimivuutta

3. EU:n julkiset hankinnat – Hyötyä niin kansalaisille kuin yrityksillekin

4. Euroopan elintarviketurvallisuusviranomainen – Innovatiivista datan uudelleenkäyttöä

Ensimmäinen EU Datathon vuonna 2017 tarjosi EU-elimille sekä start-upeille ja muille yrityksille mainion tilaisuuden verkostoitua ja kehittää yhteistyössä uusia sovelluksia, joissa hyödynnetään EU:n avointa dataa.

”EU Datathon on osoittanut, kuinka paljon yhteistä eri toimijoiden välillä on ja kuinka selvästi myös niiden data on yhteydessä toisiinsa. On tärkeää ymmärtää ja hyödyntää mahdollisuudet, joita datan uudelleenkäyttö tarjoaa”, totesi Euroopan unionin julkaisutoimiston pääjohtaja Rudolf Strohmeier viimevuotisen tapahtuman päätteeksi.

EU Datathon 2018 -hankkeessa ovat mukana seuraavat yhteistyökumppanit:

* [Euroopan komission viestintäverkkojen, sisältöjen ja teknologian pääosasto](https://ec.europa.eu/info/departments/communications-networks-content-and-technology_en) ja [Euroopan dataportaali](https://www.europeandataportal.eu/)
* [Euroopan komission tietotekniikan pääosasto](https://ec.europa.eu/info/departments/informatics_en) ja [ISA²-ohjelma](https://ec.europa.eu/isa2/home_en)
* [Euroopan komission sisämarkkinoiden, teollisuuden, yrittäjyyden ja pk-yritystoiminnan pääosasto](http://ec.europa.eu/growth/)
* [Euroopan elintarviketurvallisuusviranomainen](http://www.efsa.europa.eu/)
* [Eurooppalaisen lainsäädäntötunnuksen (ELI) erityistyöryhmä](https://eur-lex.europa.eu/eli-register/about.html)

Lisätietoa EU Datathon 2018 -tapahtuman verkkosivulla: <https://publications.europa.eu/en/web/eudatathon>